แนวโน้มหุ้น23ส.ค.มีแนวโน้มปรับลง
นักวิเคราะห์เอเซีย พลัสคาดแนวโน้มดัชนีตลาดหุ้นไทยวันนี้มีแนวโน้มปรับลง หลังปรับตัวขึ้นค่อนข้างแรงเมื่อสัปดาห์ที่ผ่านมา
23 ส.ค. 2553

นักวิเคราะห์เอเซีย พลัสคาดแนวโน้มดัชนีตลาดหุ้นไทยวันนี้มีแนวโน้มปรับลง หลังปรับตัวขึ้นค่อนข้างแรงเมื่อสัปดาห์ที่ผ่านมา
นายเทิดศักดิ์ ทวีธีระธรรม ผู้อำนวยการอาวุโส ฝ่ายวิเคราะห์ บล.เอเซีย พลัส เปิดเผยว่า แนวโน้มดัชนีตลาดหุ้นไทยวันนี้ (23ส.ค.) มีแนวโน้มปรับลง โดยมองว่าเป็นการปรับฐาน หลังจากปรับตัวขึ้นค่อนข้างแรงเมื่อสัปดาห์ก่อน ประกอบกับตลาดหุ้นในต่างประเทศ ในช่วงเช้านี้ปรับลดลง กดดันตลาดหุ้นไทย คาดหุ้นขนาดใหญ่กลุ่มแบงก์และพลังงาน มีโอกาสปรับลดลงจากการขายทำกำไร ซึ่งเป็นผลมา
จากในสัปดาห์ก่อน ปรับขึ้นอย่างรวดเร็ว นอกจากนี้ ยังมีสาเหตุมาจากแรงกดดันราคาน้ำมันดิบตลาดโลก ที่ปรับลดลงมาอยู่ที่ 73.46 เหรียญต่อบาร์เรล ส่วนการสรุปประเภท 18 กิจการ ที่ส่งผลกระทบต่อสิ่งแวดล้อมอย่างรุนแรง ในวันนี้ ไม่ใช่ปัจจัยบวกที่ช่วยหนุนตลาดได้มากนัก และเชื่อว่าในไตรมาส 4 ของปีนี้ น่าจะมีบางโครงการที่สามารถเดินหน้าต่อได้